കടവല്ലൂര് ഗ്രാമപഞ്ചായത്തിന് പുതിയ കെട്ടിടം വരുന്നു തൃശൂര്: ആധുനിക സൗകര്യങ്ങളോടെ കടവല്ലൂര് ഗ്രാമപഞ്ചായത്ത് പുതിയ കെട്ടിടം നിര്മിക്കുന്നു. ഇതിന്്റെ ഭാഗമായി നിലവിലെ കെട്ടിടം പൊളിച്ചു നീക്കിത്തുടങ്ങി. പഞ്ചായത്തിന്്റെ പ്രവര്ത്തനങ്ങള് ശനിയാഴ്ച ഒക്ടോബര് 16 മുതല് തൊട്ടടുത്ത ഗ്രാമപഞ്ചായത്ത് കമ്യൂണിറ്റി ഹാളിലേക്ക് താല്ക്കാലികമായി മാറ്റും. ഫ്രണ്ട് ഓഫീസ് പ്രവര്ത്തനമാണ് ആദ്യ ദിവസം ഉണ്ടാവുക. 50 വര്ഷത്തോളം പഴക്കമുള്ള കടവല്ലൂര് ഗ്രാമപഞ്ചായത്ത് കെട്ടിടം സൗകര്യക്കുറവുമൂലമാണ് പൊളിച്ച് പുതിയ രണ്ടുനില കെട്ടിടം നിര്മിക്കുന്നത്. എ സി മൊയ്തീന് എം എല് എ തദ്ദേശ വകുപ്പ് മന്ത്രിയായിരിക്കെയാണ് പുതിയ കെട്ടിടം നിര്മിക്കുന്നതിന് ഗ്രാമപഞ്ചായത്തിന് ഒരു കോടി രൂപ ആസ്തി വികസന ഫണ്ടില് നിന്ന് അനുവദിച്ചത്. 18 മാസത്തിനുള്ളില് പുതിയ കെട്ടിടം പണി പൂര്ത്തിയാക്കാനാണ് ഉദ്ദേശിക്കുന്നത്. 2 നിലയിലായി ഓഫീസ്, കോണ്ഫറന്സ് ഹാള്, പ്രത്യേക മീറ്റിങ് ഹാള്, സന്ദര്ശകമുറി, ഭിന്നശേഷി സൗഹൃദ ഓഫീസ്, ടോയ്ലറ്റ് സൗകര്യങ്ങള് എന്നിവയും ഉണ്ടാകും. പഞ്ചായത്തിനോട് ചേര്ന്ന് 15 ലക്ഷം രൂപ ചെലവഴിച്ച് പൊതുജനങ്ങള്ക്കായി ടോയ്ലറ്റ് കോംപ്ലക്സും നിര്മിക്കുന്നുണ്ട്. താല്ക്കാലിക പ്രവര്ത്തനം നടത്തുന്ന കമ്യൂണിറ്റി ഹാളിലേക്ക് കമ്ബ്യൂട്ടറുകള്, സെര്വര്, റെക്കോര്ഡുകള് എന്നിവ മാറ്റി. പ്രസിഡന്റ്, മെമ്ബര്മാര്, സെക്രട്ടറി, ഉദ്യോഗസ്ഥര് എന്നിവരുടെ കാബിനുകളും സജ്ജീകരിച്ചു. ഗ്രാമപഞ്ചായത്തിനോട് ചേര്ന്ന് പ്രവര്ത്തിച്ചിരുന്ന തൊഴിലുറപ്പ് ഓഫീസ്, കുടുംബശ്രീ സിഡിഎസ് ഓഫീസ്, എല്എസ്ജിഡി ഓഫീസ് മുതലായവയും ഇവിടെ പ്രത്യേക കാബിനില് പ്രവര്ത്തിക്കും. പഞ്ചായത്ത് പ്രവര്ത്തനങ്ങളെ ബാധിക്കാത്ത തരത്തില് അവധി ദിവസങ്ങളില് ഗ്രാമപഞ്ചായത്ത് പ്രസിഡന്്റ് പി ഐ രാജേന്ദ്രന്, മെമ്ബര്മാര്, സെക്രട്ടറി ഉല്ലാസ്, ഓവര്സീയര് ഉന്മേഷ് എന്നിവരുടെ നേതൃത്വത്തിലാണ് പഴയ ഓഫീസിലെ സാധന സാമഗ്രികള് താല്ക്കാലിക കെട്ടിടത്തിലേക്ക് മാറ്റിയത്.The post കടവല്ലൂര് ഗ്രാമപഞ്ചായത്തിന് പുതിയ കെട്ടിടം വരുന്നു first appeared on MalayalamExpressOnline.